L 231/210
MT
Il-Ġurnal Uffiċjali tal-Unjoni Ewropea
20.9.2023
II.
Prijoritizzazzjoni u Investigazzjonijiet ta’ Riferimenti Kif għamilna taħt l-ambitu tal-Qafas dwar l-Isfera ta’ Sikurezza U.S.-UE u l-Qafas dwar it-Tarka tal-Privatezza UE-U.S., l-FTC tieħu impennn li tagħti kunsiderazzjoni prijoritarja lir-riferimenti għall-Prinċipji tad-DPF UE-U.S. mid-Department of Commerce u mill-Istati Membri tal-UE.
Aħna se nipprijoritizzaw ukoll il-kunsiderazzjoni ta’ riferimenti għal nuqqas ta’ konformità mal-Prinċipji tad-DPF UE-U.S. minn organizzazzjonijiet awtoregolatorji tal-privatezza u minn korpi indipendenti oħrajn għas-soluzzjoni tat-tilwim.
Sabiex tiffaċilita r-riferimenti skont id-DPF UE-U.S. mill-Istati Membri tal-UE, l-FTC ħolqot proċess ta’ riferiment standardizzat u pprovdiet gwida lill-Istati Membri tal-UE dwar it-tip ta’ informazzjoni li jassisti bl-aħjar mod lill-FTC fl-inkjesta tagħha dwar riferiment.
Bħala parti minn dan l-isforz, l-FTC qabbdet aġenzija bħala punt ta’ kuntatt għal riferimenti minn Stati Membri tal-UE.
Din tkun l-aktar utli meta l-awtorità ta’ riferiment tkun wettqet inkjesta preliminari dwar l-allegat ksur u tkun tista’ tikkoopera mal-FTC f’investigazzjoni.
Mal-wasla ta’ riferiment bħal dan mid-Department of Commerce, minn Stat Membru tal-UE jew minn organizzazzjoni awtoregolatorja jew minn korp indipendenti ieħor għasħ-soluzzjoni tat-tilwim, l-FTC tista’ tieħu firxa ta’ azzjonijiet sabiex tindirizza l-kwistjonijiet imqajmin.
Pereżempju, aħna nistgħu nirrieżaminaw l-politiki ta’ privatezza tal-organizzazzjoni, niksbu aktar informazzjoni direttament mingħand l-organizzazzjoni jew mingħand partijiet terzi, nagħtu segwitu malentità ta’ riferiment, nivvalutaw jekk hemmx tendenza ta’ ksur jew numru sinifikanti ta’ konsumaturi affettwati, niddeterminaw jekk ir-riferiment jimplikax kwistjonijiet taħt l-ambitu tad-Department of Commerce, nivvalutaw jekk sforzi addizzjonali li nibagħtu avviż lil parteċipanti fis-suq ikunux ta’ għajnuna, u, kif xieraq, inniedu proċediment ta’ infurzar.
Minbarra li tagħti prijorità lir-riferimenti għall-Prinċipji tad-DPF UE-U.S. mid-Department of Commerce, minn Stati Membri tal-UE, u minn organizzazzjonijiet awtoregolatorji tal-privatezza jew minn korpi indipendenti oħrajn għassoluzzjoni tat-tilwim, (13) l-FTC se tkompli tinvestiga ksur sinifikanti tal-Prinċipji tad-DPF UE-U.S. fuq inizjattiva proprja, meta dan ikun xieraq, billi tuża firxa ta’ għodod.
Bħala parti mill-programm tal-FTC li jinvestiga kwistjonijiet ta’ privatezza u ta’ sigurtà li jinvolvu organizzazzjonijiet kummerċjali, l-aġenzija eżaminat bħala rutina jekk l-entità inkwistjoni kinitx qiegħda tagħmel dikjarazzjonijiet relatati mat-Tarka tal-Privatezza UE-U.S. Jekk l-entità tkun għamlet dikjarazzjonijiet bħal dawn u l-investigazzjoni tiżvela ksur apparenti tal-Prinċipji tat-Tarka tal-Privatezza UE-U.S., l-FTC inkludiet l-allegazzjonijiet ta’ ksur tat-Tarka tal-Privatezza UE-U.S. fl-azzjonijiet ta’ infurzar tagħha.
Aħna se nkomplu b’dan l-approċċ proattiv, issa fir-rigward tal-Prinċipji tad-DPF UE-U.S.
III.
Tiftix u Monitoraġġ ta’ Ordnijiet L-FTC tafferma wkoll l-impenn tagħha li tfittex u timmonitorja ordnijiet ta’ infurzar sabiex tiżgura l-konformità malPrinċipji tad-DPF UE-U.S. Se nkunu neħtieġu konformità mal-Prinċipji tad-DPF UE-U.S. permezz ta’ varjetà ta’ dispożizzjonijiet xierqa ta’ inġunzjoni f’ordnijiet futuri tal-FTC relatati mal-Prinċipji tad-DPF UE-U.S. Ksur tal-ordnijiet amministrattivi tal-FTC jista’ jwassal għal penali ċivili sa USD 46,517 għal kull ksur, jew sa USD 46,517 għal kull jum għal ksur kontinwu, (14) li fil-każ ta’ prattiki li jaffettwaw lil ħafna konsumaturi, jistgħu jammontaw għal miljuni ta’ dollari.
Kull ordni ta’ kunsens għandha wkoll dispożizzjonijiet ta’ rapportar u ta’ konformità.
L-entitajiet taħt ordni jeħtiġilhom iżommu dokumenti li juri l-konformità tagħhom għal numru speċifikat ta’ snin.
L-ordnijiet iridu jiġu disseminati wkoll fost l-impjegati responsabbli għall-iżgurar tal-konformità mal-ordni.
L-FTC timmonitorja b’mod sistematiku l-konformità mal-ordnijiet eżistenti relatati mal-Prinċipji tat-Tarka tal-Privatezza UE-U.S., hekk kif tagħmel bl-ordnijiet kollha tagħha, u tieħu azzjonijiet sabiex jiġu infurzati meta jkunu neċessarji (15).
Li huwa importanti huwa li l-ordnijiet tal-FTC se jkomplu jipproteġu lill-konsumaturi kollha madwar id-dinja li jinteraġixxu ma’ negozju, u mhux biss lil dawk il-konsumaturi li jressqu lment.
Fl-aħħar nett, l-FTC se żżomm lista online ta’ kumpaniji soġġetti għal ordnijiet miksubin b’rabta mal-infurzar tal-Prinċipji tal-DPF UE-U.S (16).
(13) Għalkemm l-FTC ma ssolvix jew tagħmilha ta’ medjatur fi lmenti ta’ konsumaturi individwali, l-FTC tafferma li se tagħti prijorità lirriferimenti għall-Prinċipji tad-DPF UE-U.S. minn DPAs tal-UE.
Barra minn hekk, l-FTC tuża lmenti fil-bażi tad-data tal-Consumer Sentinel tagħha, li hija aċċessibbli minn ħafna aġenziji oħrajn tal-infurzar tal-liġi, sabiex tidentifika tendenzi, tiddetermina prijoritajiet ta’ infurzar, u tidentifika miri investigattivi potenzjali.
L-individwi mill-UE jistgħu jużaw l-istess sistema ta’ lmenti disponibbli għallkonsumaturi mill-Istati Uniti sabiex jissottomettu lment lill-FTC fuq https://reportfraud.ftc.gov/.
Madankollu, għall-ilmenti dwar Prinċipji individwali tad-DPF UE-U.S., jista’ jkun l-aktar utli għall-individwi mill-UE li jissottomettu lmenti lid-DPA tal-Istat Membru tagħhom jew lil korp indipendenti għas-soluzzjoni tat-tilwim.
(14) 15 U.S.C. § 45(m); 16 C.F.R. § 1.98.
Dan l-ammont jiġi aġġustat kull ċertu żmien għall-inflazzjoni.
(15) Is-sena l-oħra l-FTC ivvotat sabiex tissimplifika l-proċess għall-investigazzjoni ta’ reċidivi.
Ara Stqarrija għall-media, Fed.
Trade Comm’n, FTC Authorizes Investigations into Key Enforcement Priorities (Jul.
1, 2021), https://www.ftc.gov/news-events/news/pressreleases/2021/07/ftc-authorizes-investigations-key-enforcement-priorities.
(16) Cf.
FTC, Privacy Shield, https://www.ftc.gov/business-guidance/privacy-security/privacy-shield.